《蒋沙庄居十首 其八》
宋代·刘弇

羊栈鸡埘接，蔬畦麦垄傍。蜗涎书老壁，苔阵涩高厢。

家有青缃学，儿传急就章。未甘骑瘦马，跳蚤事乾忙。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。